  Майя Бывальцева 2004-тӥ арын Бесланын школаез террористъёс киултон дыръя бырем пиналъёсты буре ваён ужрадэ Удмуртиын кык сюрлэсь трос пиналъёс но студентъёс пыриськизы. Сое «Удмурт Элькунысь ву вылын утёнъя огазеяськон» (ОСВОД) ортчытӥз, ивортэ Ижкарлэн пресс-службаез. 5-тӥ но 6-тӥ куарусёнэ Ижысь но Сарапулысь кинотеатръёсын соос понна «Беслан. Память» фильмез возтӥзы. Удмуртиысь егитъёсын пумиськон вылысь Москваысь фильмлэн режиссёрез Вадим Цаликов лыктӥз. Озьы ик ужрадэ пыриськизы солэн кузпалыз, Бесланын шимес учыре шедем Фатима Аликова. Ватсалом, Вадим Цаликов но солэн фильмез трос пол пӧртэм данъетъёсын пусъемын. Фильм Россиын но бускель кунъёсын возьматэмын. Россиысь егитъёслэн «Территория смыслов» форумазы учкисьёс солы вылӥ дунъет сётӥзы.  Тодэ вайытом, Бесланын быремъёсты буре вайыса, 3-тӥ куарусёнэ Ижкарын «Улон шапык» («Капля жизни») огъяросси акци ортчиз.  Тегъёс: Мерлык Ижкар Удмуртия пиналъёс буреваён  